b'\n_START_ARTICLE_\nGir\n_START_SECTION_\nVirkem\xc3\xa5te\n_START_PARAGRAPH_\nIllustrasjonen viser to tannhjul med radiene r\xe2\x82\x81 og r\xe2\x82\x82, og med like store tenner som mellomrom.  Tennene griper inn i hverandre og danner en utveksling mellom de to parallelle akslene som hjulene sitter p\xc3\xa5 \xe2\x80\x93 bemerk at \xc2\xabradius\xc2\xbb her er avstanden mellom hjulets aksel og det stedet p\xc3\xa5 tennene (her markert med hvit strek) som kommer i ber\xc3\xb8ring med det andre hjulets tenner._NEWLINE_Trekker man det ene tannhjulet rundt med et dreiemoment \xcf\x84\xe2\x82\x81 og en vinkelhastighet \xcf\x89\xe2\x82\x81, tvinges det andre hjulet til \xc3\xa5 rotere i motsatt retning med et nytt dreiemoment \xcf\x84\xe2\x82\x82 og ny vinkelhastighet \xcf\x89\xe2\x82\x82._NEWLINE_Akkurat de samme forhold gjelder om tannhjulene er plassert fra hverandre, men er forbundet med et endel\xc3\xb8st kjede eller rem som f.eks. ved en sykkel.\n_START_SECTION_\nVinkelfrekvensen er omvendt proporsjonal med radius\n_START_PARAGRAPH_\nDer hvor tennene griper i hverandre, skal det hele tiden passere en tann fra det ene hjulet etterfulgt av en tann fra det andre hjulet.  Da tennene sitter med ensartet avstand, s\xc3\xa5 skal de to hjulene ha samme tangentialhastighet i inngrepspunktet.  Da tangentialhastighetene er proporsjonal med radius og vinkelhastigheten, m\xc3\xa5 det mindre hjulet ha en h\xc3\xb8yere vinkelfrekvens enn det st\xc3\xb8rre for \xc3\xa5 holde denne felles tangentialhastigheten.  Derfor gjelder:\n_START_SECTION_\nDreiemomentet er proporsjonalt med radius\n_START_PARAGRAPH_\nDreiemomentet er proporsjonalt med kraften tennene ut\xc3\xb8ver p\xc3\xa5 hverandre og med \xc2\xabmomentarmens\xc2\xbb lengde, som i dette tilfellet er hjulenes radier.  Da kraften er lik for begge tenner (jamf\xc3\xb8r Newtons 3. lov og aksjon og reaksjon), blir dreiemomentet i et gitt tannhjul proporsjonalt med hjulets radius.  Man har at:_NEWLINE_Denne siste ligningen gjelder kun i en ideell girutveksling, man ser alts\xc3\xa5 bort fra tap av mekanisk energi, for eksempel ved friksjon.'